Imtella' Novembru 26, 2021 - Aġġornata 26 Ta' Novembru, 2021 10:05am Minn għada s-Sibt se jitwaqqaf l-ivvjaġġar lejn u minn pajjiżi li fihom instab il-varjant il-ġdid tal-Covid-19. Dan tħabbar mid-Deputat Prim Ministru u Ministru għas-Saħħa Chris Fearne fuq il-midja soċjali. Il-Ministru Fearne qal li min-nofsillejl tas-Sibt se jieqaf l-ivvjaġġar lejn l-Afrika t'Isfel, in-Namibia, il-Lesotho, il-Botswana, l-Eswatini u ż-Żimbabwe. Dalgħodu l-President tal-Kummissjoni Ewropea, Ursula von der Leyen, qalet li l-Kummissjoni se tiddiskuti ma' stati membri bil-għan li jitwaqqaf l-ivvjaġġar lejn dawn il-pajjiżi. Il-varjant B.1.1.529 qed ikun deskritt bħala inkwetanti, minħabba li tant huwa differenti mill-varjanti l-oħra, li hemm ċans li t-tilqima ma taħdimx kontrih. Ara wkoll: Xjenzati mħassba li varjant ġdid tal-Covid jista' jnaqqas l-effiċjenza tat-tilqima